open-index/open-wikipedia-markdown huggingface dataset:
ლიკვიდურობა

**ლიკვიდურობა** (liquidity) — ეკონომიკური ტერმინი, რომელიც მიუთითებს ფასიანი ნივთების (აქტივების) უნარზე სწრაფად გაიყიდოს საბაზროსთან მიახლოებულ ფასად. ლიკვიდური - ფულად ქცევადი.

განასხვავებენ მაღალლიკვიდურ, დაბალლიკვიდურ და არალიკვიდურ ფასეულობებს (აქტივებს). რაც უფრო სწრაფად და ადვილად შეიძლება აქტივზე მისი სრული ღირებულების მიღება, მით უფრო ლიკვიდურად ითვლება იგი. ლიკვიდურობის უმაღლესი ხარისხი ფულად ერთეულებს გააჩნია.

საბუღალტრო ბალანსის აქტივები ლიკვიდურობის მიხედვით:
*ფულადი სახსრები კომპანიის ანგარიშებზე და სალაროში
*მიმდინარე დებიტორული დავალიანება
*საქონლისა და მასალის მარაგი საწყობებში
*მანქანები და მოწყობილობები
*შენობები და ნაგებობები

კატეგორია:ეკონომიკა
კატეგორია:ბირჟები
კატეგორია:კორპორაციული მართვა
ხანძარი

მინი|350პქ|ხანძარი ტყეში
**ხანძარი** — სპეციალური კერის არაკონტროლირებადი წვა, რომელიც ზიანს აყენებს ადამიანის ჯანმრთელობას და მის ქონებას, ხშირ შემთხვევაში, ბუნებას. ხანძარი შეიძლება განზრახ ან ბუნებრივად წარმოიქმნას.

ხანძარი, ისევე როგორც ცეცხლი სწრაფი ოქსიდაციის პროცესია, რომელიც ქმნის სინათლეს, სიმხურვალეს და გამოყოფს ენერგიას სხვადასხვა ინტენსიურობით.

## რესურსები ინტერნეტში
კატეგორია:ცეცხლი
კოსმოსის ეპოქა

thumb|350px|კოსმოსური შატლი „კოლუმბია“
**კოსმოსის ეპოქა** — თანამედროვე პერიოდი, რომელიც მოიცავს ადამიანის მიღწევებს კოსმოსის ათვისებასთან, კოსმოსურ რბოლასთან, კოსმოსურ ტექნოლოგიასთან და ამ მოვლენების გავლენით წარმოქმნილ სხვა კულტურულ განვითარებასთან დაკავშირებით.

კოსმოსური ეპოქა დაიწყო 1957 წლის 4 ოქტომბერს, როდესაც სსრ კავშირის მიერ გაშვებულ იქნა დედამიწის ხელოვნური თანამგზავრი. ადამიანის პირველი კოსმოსური გაფრენა განხორციელდა 1961 წლის 12 აპრილს (იური გაგარინი, სსრ კავშირი), ხოლო მთვარეზე ადამიანთა პირველი გადასვლა 1969 წლის 21 ივლისით თარიღდება (ნეილ არმსტრონგი, ბაზ ოლდრინი, აშშ). კოსმოსური აპარატების ფრენის უზრუნველსაყოფად შექმნილია კოსმოდრომები, მართვის და კავშირგაბმულობის სამსახურები სხვა. დღეისათვის კოსმოსში გაშვებულია 3 ათასზე მეტი აპარატი, რამდენიმე ათეული ეკიპაჟი. ავტომატური აპარატებით ხდება მარსის, ვენერას, მერკურის, იუპიტერის, სატურნის გამოკვლევები, აგრეთვე დედამიწის ბუნებრივი რესურსების შესწავლა. ასტრონავტიკა მეცნიერებისა და წარმოების პროგრესის ერთ-ერთი სტიმულატორია. 

## რესურსები ინტერნეტში 
*კოსმოსის ქრონოლოგია 
*კოსმოსის ეპოქისა და სპუტნიკის 50-ე წლისთავი. ნასა - ინტერაქტიული მედია 

## სქოლიო 
კატეგორია:უახლესი ისტორია
სიტკომი

**სიტუაციური კომედია**, შემოკლებით **სიტკომი** () — თეატრალური და კინოხელოვნების ჟანრი, კომედიის კლასიკური სახეობა, რომელშიც გმირები მათთვის ნაცნობ, საერთო გარემოში (ოფისი, ბინა) კურიოზულ, სასაცილო ვითარებაში ხვდებიან.

სიტუაციურ კომედიაში გმირები მუდამ მსგავს სიტუაციაში რჩებიან ეპიზოდიდან ეპიზოდამდე. სიტუაცია როგორც წესი, ოჯახია, სამუშაო ადგილი ან მეგობართა ჯგუფი. ტერმინი მიღებულ იქნა მისი კომედიის სხვა ფორმატებისგან განსასხვავებლად: მაგ. სკეჩური კომედია, რომელშიც ახალი გმირები და სიტუაციები იქმნება ყოველ ეპიზოდში, ან ახალი იუმორისტული მონოლოგები და დიალოგები იხსნება, სადაც გმირები არ ფიგურირებს.

## რესურსები ინტერნეტში
*Situation Comedy Bibliography  (via UC Berkeley) — mostly USA programs.
*Sitcoms Online
*British Comedy Guide 

კატეგორია:სატელევიზიო ჟანრები
სპეის ნიდლი

thumb|300px|სპეის ნიდლი
**სპეის ნიდლი** ( - *კოსმოსური ნემსი*) — ყველაზე ცნობადი ღირსშესანიშნაობა აშშ-ის წყნარი ოკეანის ჩრდილო-დასავლეთ სანაპიროზე, ვაშინგტონის შტატში. კოშკი მდებარეობს საგამოფენო კომპლექსი სიეტლ-ცენტრის ტეროტორიაზე, რომელიც 1962 წლის მსოფლიოს გამოფენისთვის აშენდა. ამ გამოფენის პერიოდში კოშკზე 2,3 მილიონი დამთვალიერებელი ავიდა. ამჟამად კერძო მფლობელობაშია.

კოშკის სიმაღლე 184 მ, დიამეტრი 42 მ ყველაზე განიერ მონაკვეთში და 9,550 ტონას იწონის. მისი აგებისას გაითვალიწინეს მდგრადობა 320 კმ/სთ სიჩქარის ქარიშხლისა და 9,1 ბ მიწისძვრისათვის.

## რესურსები ინტერნეტში 
* .

კატეგორია:ტელეანძები
კატეგორია:სიეტლი
კატეგორია:აშშ-ის არქიტექტურა
დელტა-2

thumb|250px|დელტა-2 კეიპ-კანავერალის კოსმოდრომზე
**დელტა-2** (Delta II) — კოსმოსური სასტარტო სისტემა თავდაპირველად დაპროექტებული და აგებული მაკდონელ დუგლასის მიერ, შემდეგ კი დამუშავებული ბოინგის ინტეგრირებული თავდაცვის სისტემების განყოფილების მიერ. დელტა-2 ნაწილია დელტას სარაკეტო ოჯახის და გამოყენებაშია 1989 წლიდან. დელტა-2 მოიცავს აწ უკვე გამოყენებიდან გასულ დელტა 6000-ს, აქტიურ დელტა-7000-ს და ორ 7000-ის ვარიანტს (მსუბუქსა და მძიმეს).

## რესურსები ინტერნეტში
* Delta II page at Boeing.com
* Delta I, II und III launch data at Skyrocket.de
* History of the Delta launch vehicle
* Delta II Launch Weather Commit Criteria

კატეგორია:რაკეტები
ნიუ-იორკ ტაიმზ ბილდინგი

მინი|მარჯვნივ|ნიუ-იორკ ტაიმზ ბილდინგი

**ნიუ-იორკ ტაიმს ბილდინგი** (The New York Times Building) — ცათამბჯენი მიდთაუნ მანჰეტენის დასავლეთ ნაწილში, ნიუ–იორკში. მისი მთავარი მფლობელია ნიუ-იორკ ტაიმს კომპანი, გაზეთების ნიუ-იორკ ტაიმსი, ბოსტონ გლოუბი, ინტერნეშენალ ჰერალდ ტრიბიუნი გამომცემელი. გარე სამუშაოების ძირითადი ნაწილი დასრულდა 2007 წლის მეორე ნახევარში.

## რესურსები ინტერნეტში 
* New York Times Tower on CTBUH Skyscraper Center
* 

კატეგორია:ნიუ-იორკის არქიტექტურა
კატეგორია:მანჰეტენი
პური (ქალაქი)

thumb|250px|პური
**პური** (ჰინდი: पुरी purī) — ქალაქი აღმოსავლეთ ინდოეთის შტატ ორისაში. ქალაქი განთქმულია აქ მდებარე ჯაგანნათის ტაძრით, რომელიც გვიანდელ მეთერთმეტე საუკუნეში აშენდა. პური ქვეყნის აღმოსავლეთ ნაწილის ერთ-ერთი უძველესი ქალაქია. მდებარეობს ბენგალის ყურის სანაპიროზე და პოპულარული საზღვაო კურორტია.

## რესურსები ინტერნეტში
* www.puri.nic.in – Official website of Puri District]
* Odisha Tourism
* OTDC 

კატეგორია:ორისის ქალაქები
კატეგორია:ინდოეთის წმინდა ქალაქები
იეზუიტთა ორდენი

მინი|300პქ|იეზუიტთა ორდენის ბეჭედი (ჯვარი).
**იეზუიტთა ორდენი** ( - *„იესოს საზოგადოება“*) — რომაულ-კათოლიკური ეკლესიის ქრისტიანული რელიგიური ორდენი, რომელიც პირდაპირ ექვემდებარებოდა რომის პაპს. დაარსდა 1534 წელს პარიზში ესპანელი კარისკაცი იგნასიო ლოიოლას მიერ, ხოლო 1540 წელს პავლე III-მ დაამტკიცა. იეზუიტები აქტიურად მოღვაწეობდნენ მეცნიერებაში, განათლებასა და მისიონერულ საქმიანობაში.

## სტატისტიკა 
დღეისთვის იეზუიტები წარმოადგენენ უდიდეს მამაკაცთა კათოლიკურ რელიგიურ ორდენს.

### 2007 წლის მდგომარეობით 
2007 წლის 1 იანვრის მიხედვით მათი რაოდენობა შეადგენდა 19 216-ს, რომელთაგანაც: 13 491 არის კლერკი (სასულიერო პირი), 3 049 სტუდენტი (მომავალი სამღვდელოება), ძმა (არა მღვდელი) და 866 ახალბედა. იეზუიტები მსახურობენ 112 ქვეყანაში ექვს კონტინნტზე, უმეტესობა ინდოეთსა და ამერიკის შეერთებულ შტატებში. მათი საშუალო ასაკი იყო 57,3, მღვდლების  63,4, სტუდენტობის 29,9 და  65,5 ძმებისთვის.

### 2013 წლის იანვრის მდგომარეობით 
## ლიტერატურა 
## სქოლიო
ბუხუტი გურგენიძე

**ბუხუტი გურგენიძე** (დ. 13 ნოემბერი, 1933, დაბა სურამი, — გ. 23 მაისი, 2008, თბილისი) — ქართველი მოჭადრაკე. პირველი ქართველი საერთაშორისო დიდოსტატი (1970). სსრკ სპორტის ოსტატი (1955), საერთაშორისო ოსტატი (1968), საქართველოს დამსახურებული მწვრთნელი (1968), სსრკ დამსახურებული მწვრთნელი (1969), საქართველოს თერთმეტლგზის ჩემპიონი (1958-65, 1968, 1970, 1973), სსრკ ჩემპიონატების ცხრაგზის მონაწილე (საუკეთესო შედეგი – VII-VIII ადგილი, 1958), სტუდენტთა მსოფლიო გუნდური პირველობის ოთხგზის მონაწილე და ორგზის ჩემპიონი სსრკ ნაკრების შემადგენლობაში (1957, 1958). გაიმარჯვა შემდეგ საერთაშoრისო ტურნირებში: სოფია (1959, I-III ადგილი); თბილისი (1965, I ადგილი); ბათუმი (1966, I-IV ადგილი); თბილისი, ვ. გოგლიძის I მემორიალი (1970, I-II ადგილი მიხეილ ტალთან ერთად); ოლომოუცი (1976, I ადგილი); თბილისი, ვ. ქარსელაძის IV მემორიალი (1976, I ადგილი); ჰრადეცკრალოვე (1977-78, I-II ადგილი). იყო ნანა ალექსანდრიას მწვრთნელი (1966-76), საქართველოს ჭადრაკის ფედერაციის ვიცე-პრეზიდენტი და ჭადრაკის სასახლის დირექტორი (1989-94). მიღებული აქვს სახელმწიფო ჯილდოები, მ.შ. ღირსების ორდენი (1996).

## რესურსები ინტერნეტში
*

## რესურსები ინტერნეტში
* გიორგაძე თ., ბუხუტი გურგენიძე 60/45, თბ., 1993. 

კატეგორია:ქართველი მოჭადრაკეები
კატეგორია:დაბადებული 13  ნოემბერი
კატეგორია:დაბადებული 1933
კატეგორია:გარდაცვლილი  23 მაისი
კატეგორია:გარდაცვლილი 2008
კატეგორია:ხაშურის მუნიციპალიტეტში დაბადებულები
კატეგორია:საქართველოს ღირსების ორდენის კავალრები
კატეგორია:საბჭოთა კავშირის სპორტის ოსტატები
სუზან სარანდონი

**სუზან სარანდონი** ( ქალიშვილობის სახელი *სუზან ებიგეილ ტომალინი*, ; დ. 4 ოქტომბერი, 1946, ნიუ-იორკი, აშშ) — ამერიკელი მსახიობი, ოსკარის პრემიის ლაურეატი.

## ბიოგრაფია
დაიბადა ნიუ-იორკში. ცხრა შვილიან ოჯახში უფროსი იყო. კინოკარიერაზე პირველად კრის სარანდონზე გათხოვებისას დაფიქრდა (1967-79). მის ადრეულ ფილმთაგან ყველაზე წარმატებული იყო „როკი ჰორორის საშინელებების შოუ“ (1975). 1970-იანი წლების ბოლოს იწყებს თანამშრომლობას ფრანგ რეჟისორ ლუი მალთან, რომელთან ერთან შექმნა როლი ფილმში „ატლანტიკ სიტი“ (1980). ეს ფილმი ოსკარზე იყო წარდგენილი.

## ფილმოგრაფია
## რესურსები ინტერნეტში
* 

კატეგორია:ამერიკელი მსახიობები
კატეგორია:ოსკარის მფლობელი კინომსახიობები
კატეგორია:დაბადებული 4 ოქტომბერი
კატეგორია:დაბადებული 1946
კატეგორია:ნიუ-იორკელები
კატეგორია:XX საუკუნის ამერიკელი ქალი მსახიობები
კატეგორია:ჰოლივუდის დიდების ხეივანი
კატეგორია:ცოცხალი ადამიანები
ჯოან კროუფორდი

**ჯოან კროუფორდი** ( დ. 23 მარტი, 1904 — გ. 10 მაისი, 1977) — ამერიკელი მუნჯი და ხმოვანი კინოს მსახიობი, ოსკარის ლაურეატი, ჰოლივუდის ოქროს ხანის უდავოდ ერთ-ერთი უდიდესი წარმომადგენელი 1920-40-იან წლებში. ამერიკის კინოს ინსტიტუტმა კროუფორდი ყველა დროის უდიდეს ქალ მსახიობთა შორის დაასახელა (მეათე ადგილზე).

თავდაპირველად მოცეკვავე კროუფორდმა კინოში კონტრაქტი მეტრო-გოლდუინ-მაიერ სტუდიასთან გააფორმა 1925 წელს და მცირე როლებს ასრულებდა. 20-იანი წლების ბოლოსთვის მისი პოპულარობა იზრდება. 1930-იან წლებში ის უკვე კონკურენციას უწევს მგმ-ის კოლეგებს ნორმა შირერსა და გრეტა გარბოს. მისი გმირები შრომისმოყვარე ქალები იყვნენ, რომლებიც საბოლოოდ სიყვარულსა და წარმატებას პოულობდნენ. ამგვარ როლებს მაყურებელი ენთუზიაზმით ხვდებოდა დეპრესიის პერიოდში. ამ ათწლეულის ბოლოსთვის ის უკვე ჰოლივუდის უდიდესი ვარსკვლავი იყო და ასევე ყველაზე მეტად ანაზღაურებადი ქალი აშშ-ში.

## რესურსები ინტერნეტში 
* 
* 
* 

კატეგორია:ამერიკელი მსახიობები
კატეგორია:ოსკარის მფლობელი კინომსახიობები
კატეგორია:დაბადებული 23 მარტი
კატეგორია:დაბადებული 1904
კატეგორია:გარდაცვლილი 10 მაისი
კატეგორია:გარდაცვლილი 1977
კატეგორია:XX საუკუნის ამერიკელი ქალი მსახიობები
კატეგორია:XX საუკუნის ამერიკელი ბიზნესმენები
კატეგორია:ნიუ-იორკში გარდაცვლილები
ჯოდი ფოსტერი

**ჯოდი ფოსტერი** (; დ. 19 ნოემბერი, 1962) — ამერიკელი მსახიობი, რეჟისორი და პროდიუსერი; ორგზის ამერიკის კინოაკადემიის ოსკარის, ოქროს გლობუსის, BAFTA-სა და კინომსახიობთა გილდიის პრემიის ლაურეატი.

## ბიოგრაფია 
პირველი როლი 1970 წელს სატელევიზიო ფილმში „Menace on the Mountain“ ითამაშა, რომელსაც რამდენიმე დისნეის ნამუშევარი მოჰყვა. დიდი წარმატება 1976 წელს კინოფილმში „ტაქსის მძღოლი“ მოზარდი მეძავის როლმა მოუტანა, რომელიც ოსკარზე იყო წარდგენილი საუკეთესო მეორეხარისხოვანი როლის ნომინაციით. საუკეთესო მსახიობი ქალის ნომინაციით ოსკარი 1988 წელს მიიღო ფილმში „ბრალდებული“ გაუპატიურების მსხვერპლის როლით. 1991 წელს შეასრულა კლერის სტარლინგის როლი ფილმში „კრავთა დუმილი“, რომელშიც სერიულ მკვლელს იძიებს, როგორც ფედერალური საგამოძიებო ბიუროს აგენტი. ამ როლით უკვე საერთაშორისო აღიარება მოიპოვა და მეორე ოსკარი საუკეთესო მსახიობის ნომინაციით. მისი ფილმები და როლები ჟანრთა მრავალფეროვნებით გამოირჩევა, მოიცავს რა ტრილერებს, კრიმინალისტიკას, სასიყვარულო რომანს, კომედიას, საბავშვო ფილმებსა და მეცნიერულ ფანტასტიკას. გადაღებული აქვს სამი ფილმი.

## ფილმოგრაფია 
## რესურსები ინტერნეტში 
* 

კატეგორია:ამერიკელი მსახიობები
კატეგორია:დაბადებული 1962
კატეგორია:ოსკარის მფლობელი კინომსახიობები
კატეგორია:დაბადებული 19 ნოემბერი
კატეგორია:XX საუკუნის ამერიკელი ქალი მსახიობები
კატეგორია:ოქროს გლობუსის გამარჯვებულები
კატეგორია:ცოცხალი ადამიანები
ჰელენ ჰანტი

**ჰელენ ჰანტი** ( დ. 15 ივნისი, 1963) — ამერიკელი მსახიობი ქალი, სცენარისტი, რეჟისორი, პროდიუსერი; ამერიკის კინოაკადემიის ჯილდოს „ოსკარის“ მფლობელი.

## ბიოგრაფია
დაიბადა ქალაქ კალვერ სიტიში (კალიფორნია). კინოში გადაღება ბავშვობიდან დაიწყო, თუმცა წარმატება მთავარმა როლმა მოუტანა სერიალში "უგონოდ შენგან", რომლისთვისაც ოქროს გლობუსი და ემის ოთხი პრემია მიიღო. ყოველი ახალი სერიისთვის ამ ტელეფილმში მისი ჰონორარი მილიონ დოლარს შეადგენდა, რაც ყველაზე მაღალი ანაზღაურებაა ტელემსახიობისთვის ისტორიაში.

ტელესერიალში წარმატების გამო ის კინოსინჯებზეც მოიწვიეს. მისი როლი რომანტიკულ კომედიაში „უკეთესი არ არსებობს" (1997) დაჯილდოვდა ოსკარით საუკეთესო მსახიობი ქალისთვის. თუმცა მისმა მომდევნო ნამუშევრებმა არც თუ ისე კარგ შეფასებას დაიმსახურა კინოკრიტიკოსთაგან. 2012 წელს ფილმში „სესიები“ შესრულებული მეორეხარისხოვანი როლისთვის მიიღო რამდენიმე ნომინაცია სხვადასხვა ჯილდოზე.

## ფილმოგრაფია
## პირადი და ოჯახური ცხოვრება
1999 წელს ცოლად გაჰყვა მსახიობს ჰენკ აზარიას, თუმცა მომდევნო წელს გაშორდა.

## რესურსები ინტერნეტში 
* 
* 

კატეგორია:ამერიკელი მსახიობები
კატეგორია:ოსკარის მფლობელი კინომსახიობები
კატეგორია:დაბადებული 1963
კატეგორია:დაბადებული 15 ივნისი
კატეგორია:XX საუკუნის ამერიკელი ქალი მსახიობები
კატეგორია:რეჟისორები ანბანის მიხედვით
კატეგორია:ცოცხალი ადამიანები
ატომის ეპოქა

[მინი|220პქ|ადრეული [ატომური ელექტროსადგური, რომელიც გამოიმუშავებდა ელექტროენერგიას.]]

**ატომის ეპოქა** (ასევე **ბირთვული ეპოქა**) — ფრაზა, რომლითაც ისტორიაში პირველი ატომური ბომბის დეტონაციის შემდეგომი პერიოდი მოიაზრება. ეს ფრაზა მომდინარეობს 1950-იანი წლების ბირთვული ოპტიმიზმისგან, რომელშიც სწამდათ, რომ მომავალში ყველა ენერგიის წყარო ბუნებით ატომური იქნებოდა. ატომური ბომბი ყველა მანამდე არსებულ ასაფეთქებელ მოწყობილობას მოძველებულს გახდიდა, ხოლო ატომური ელექტროსადგურები კი იგივეს გააკეთებდა ქვანახშირისა და ნავთობის წყაროებზეც. ზოგადი წარმოდგენით უახლოეს მომავალში ყველაფერი გარკვეული სახით ატომურ ენერგიას გამოიყენებდა. შესაბამისად ატომური ენერგიის აღმოჩენა იმდენად მნიშვნელოვანი იყო, რამდენადაც პირველი ბრინჯაოს ან რკინის გამოდნობა, ან კიდევ ინდუსტრიული რევოლუცია.

ამ ეიფორიამ ავტომანქანებიც მოიცვა, იმდენად, რომ ფორდმა 1958 წელს მისი პირველი ფორდის ბირთვულის კონცეპტუალური მანქანა წარმოადგინა.

1960-იან წლებში ტერმინი ნაკლებად ხშირი გახდა, თუმცა კონცეფცია კვლავაც აქტუალური იყო.

## რესურსები ინტერნეტში
*Annotated bibliography on the Nuclear Age at the Alsos Digital Library for Nuclear Issues.
*Atomic Age Alliance, a volunteer group dedicated to preserving Atomic Age culture and architecture.
*The Nation in the Nuclear Age, a slideshow by *The Nation*.

კატეგორია:ისტორიული პერიოდები
კატეგორია:უახლესი ისტორია
კათრინ ჰეპბერნი

**კათრინ ჰეპბერნი** ( დ. 12 მაისი, 1907 — გ. 29 ივნისი, 2003) — ამერიკელი მსახიობი, ამერიკული კინოს ვარსკვლავი, ამერიკის კინოაკადემიის „ოსკარის“ ოთხგზის ლაურეატი, რაც რეკორდულია კინოს ისტორიაში. ჰეპბერნი სულ თორმეტჯერ იყო ოსკარზე ნომინირებული. 1975 წელს მიღებული აქვს ემის ჯილდო მთავარი როლისთვის ფილმში „სიყვარული ნანგრევებში“, სადაც ლოურენს ოლივიესთან ერთად თამაშობდა. ასევე წამოყენებული იყო ოთხი სხვა ემისა და ორი ტონის პრემიის ნომინაციით მისი 70-წლიანი სამსახიობო კარიერის განმავლობაში. 1999 წელს ამერიკის კინოს ინსტიტუტმა იგი ისტორიაში უდიდეს მსახიობ ქალად აღიარა და პირველი ადგილი მიუჩინა ამერიკის ეკრანის უდიდეს ლეგენდათა სიაში.

## ფილმოგრაფია 
## რესურსები ინტერნეტში 
* 
* 
* 

კატეგორია:ამერიკელი მსახიობები
კატეგორია:ოსკარის მფლობელი კინომსახიობები
კატეგორია:დაბადებული 12 მაისი
კატეგორია:დაბადებული 1907
კატეგორია:გარდაცვლილი  29 ივნისი
კატეგორია:გარდაცვლილი 2003
კატეგორია:XX საუკუნის ათეისტები
კატეგორია:XX საუკუნის ამერიკელი ქალი მსახიობები
კატეგორია:კანის კინოფესტივალის ჯილდოს მფლობელები საუკეთესო მსახიობი ქალისთვის
ტონი ბრექსტონი

**ტონი მიშელ ბრექსტრონი** (; დ. 7 ოქტომბერი, 1967, სევერნი, მერილენდი) — ამერიკელი რიტმ-ენდ-ბლუზ მომღერალი, ჩანაწერის პროდიუსერი, მუსიკის ტექსტების ავტორი და მსახიობი. 1980-იან წლებში თავის დებთან ერთად მღეროდა ჯგუფში The Braxtons.

1990-იან წლებში ბრექსტონმა მიიპყრო პროდიუსერების ელ-რეი რიდისა და Babyface-ის ყურადღება და ხელშეკრულება გააფორმა LaFace Records-თან. მისივე სახელის მქონე სადებიუტო ალბომმა *Toni Braxton* (1993) Billboard 200-ის ჩარტში პირველ ადგილს მიაღწია და გაიყიდა 10 მილიონი ასლის რაოდენობით. ალბომში შედიოდა ისეთი განთქმული სინგლები როგორებიცაა „Another Sad Love Song“ და „Breathe Again“. ალბომმა ბრექსტონს მოუტანა სამი გრემის ჯილდო.

1996 წელს გამოსულ მეორე ალბომ *Secrets*-ს კიდევ ურო მეტი წარმატება ხვდა წილად, სადაც შედიოდა სინგლები „You're Makin' Me High“ და „Un-Break My Heart“. ალბომის გაყიდვებმა 15 მილიონ ეგზემპლარს მიაღწია. „Un-Break My Heart“ იქცა ტონი ბრექსტონის პირველ სინგლად, რომელიც აშშ-ის Billboard Hot 100-ის ჩარტში საუკეთესო ათეულში მოხვდა. ამ ალბომისთვის ბრექსტონს გადაეცა ორი გრემი.

მისი მესამე ალბომი *The Heat* (2000) გამოსვლისთანავე Billboard 200-ის ჩარტში მეორე ადგილზე აღმოჩნდა, ხოლო სინგლმა „He Wasn't Man Enough“ Billboard Hot 100-ის ჩარტში მეორე ადგილს მიაღწია და მომღერალს რიგით მეექვსე გრემი მოუტანა.

ბრექსტონმა აგრეთვე გამოსცა ალბომები:  *More Than a Woman* (2002), *Libra* (2005) და *Pulse* (2010). 2014 წელს რეპერ Babyface-თან ერთად გამოუშვა ალბომი *Love, Marriage & Divorce*, რისთვისაც 2015 წელს მეშვიდე გრემი გადაეცა.

კაერიერის განმავლობაში ბრექსტონმა გაყიდა 67 მილიონი ჩანაწერი, მათ შორის 41 მილიონი ალბომი მსოფლიოს მასშტაბით. მან ჯამში მიიღო შვიდი გრემი, ერთი ბილბორდის მუსიკალური ჯილდო, შვიდი ამერიკული მუსიკის ჯილდო და სხვა.

აშშ-ის ხმისჩამწერი კომპანიების ასოციაციამ იგი ყველა დროს ერთ-ერთ ყველაზე კომერციულად წარმატებულ მომღერლად დაასახელა.

## დისკოგრაფია
*1993: *Toni Braxton*
*1996: *Secrets*
*2000: *The Heat*
*2001: *Snowflakes*
*2002: *More Than a Woman*
*2005: *Libra*
*2010: *Pulse*
*2018: ''Sex & Cigarettes“

## რესურსები ინტერნეტში 
* 
* 
* 
* 
* 

## სქოლიო
კატეგორია:ტონი ბრექსტონი
კატეგორია:დაბადებული 7 ოქტომბერი
კატეგორია:დაბადებული 1967
კატეგორია:ამერიკელი მუსიკოსები
კატეგორია:XX საუკუნის ამერიკელი მომღერლები
კატეგორია:XXI საუკუნის ამერიკელი მომღერლები
კატეგორია:აფრო-ამერიკელი საზოგადო მოღვაწეები
კატეგორია:აფრო-ამერიკელი ქალი მსახიობები
კატეგორია:აფრო-ამერიკელი ქალი მომღერლები
კატეგორია:აფრო-ამერიკელი მომღერლები და სიმღერების ავტორები
კატეგორია:ამერიკელი თანამედროვე რიტმ-ენდ-ბლუზ მომღერლები
კატეგორია:ამერიკელი კონტრალტოები
კატეგორია:ამერიკელი ქალი პოპ-მომღერლები
კატეგორია:ამერიკელი ქალი მსახიობები
კატეგორია:ამერიკელი ჰიპ-ჰოპ მოცეკვავეები
კატეგორია:ამერიკელი ჰიპ-ჰოპ შემსრულებლები
კატეგორია:ამერიკელი მეთოდისტები
კატეგორია:ამერიკელი მომღერლები და სიმღერების ავტორები
კატეგორია:ამერიკელი სოულ-მომღერლები
კატეგორია:ამერიკელი ქალი საზოგადო მოღვაწეები
კატეგორია:Arista Records-ის შემსრულებლები
კატეგორია:Atlantic Records-ის შემსრულებლები
კატეგორია:ქალი მოცეკვავეები
კატეგორია:გრემის ჯილდოს მფლობელები
კატეგორია:ცოცხალი ადამიანები
გვინეთ პელტროუ

**გვინეთ კეიტ პელტროუ** ( დ. 27 სექტემბერი, 1972) — ამერიკელი მსახიობი და მომღერალი; კინოაკადემიის „ოსკარის“ ლაურეატი. ინგლისელი როკ-მუსიკოს კრის მარტინის ყოფილი მეუღლე.

## ბიოგრაფია
დაიბადა ლოს-ანჯელესში (კალიფორნია), კინორეჟისორი ბრიუს პელტროუს ოჯახში. რუსეთიდან ჩამომავალი რაბინების გვარის პალტროვიჩის და მსახიობი ბლაით დენერის შთამომავალია. გაიზარდა სანტა-მონიკაში, შემდეგ ქალთა კერძო კოლეჯში სწავლობდა ნიუ-იორკში, შემდეგ ისევ სანტა-მონიკაში ბრუნდება, სადაც ხელოვნების ისტორიას სწავლობდა.

## ჯილდოები
## რესურსები ინტერნეტში 
* 
* 

კატეგორია:ამერიკელი მსახიობები
კატეგორია:ოსკარის მფლობელი კინომსახიობები
კატეგორია:დაბადებული 1972
კატეგორია:დაბადებული 27 სექტემბერი
კატეგორია:XX საუკუნის ამერიკელი ქალი მსახიობები
კატეგორია:ჰოლივუდის დიდების ხეივანი
კატეგორია:ცოცხალი ადამიანები
Boyz II Men

**Boyz II Men**  — ამერიკული რიტმ-ენდ-ბლუზ/სოულ მუსიკალური ჯგუფი, რომელიც 1988 წელს კვინტეტის სახით ფილადელფიაში, პენსილვანია დაარსდა და დანარჩენ წევრებთან ერთად, მასში მარკ ნელსონიც შედიოდა. ჯგუფმა პოპულარობა 1990-იანი წლების დასაწყისში, კვარტეტის სახით მოიპოვა, რომლის წევრებიც იყვნენ ნეითან მორისი, მაიკლ მაკ-კერი, შოუნ სტოკმენი და უანია მორისი. ნელსონმა ჯგუფი პირველი ალბომის ჩაწერამდე დატოვა და სოლო კარიერა დაიწყო.

ჯგუფმა მსოფლიო მასშტაბით 60 მილიონზე მეტი დისკზე გაყიდა.

## დისკოგრაფია
;სტუდიური ალბომები
* *Cooleyhighharmony* (1991)
* *Christmas Interpretations* (1993)
* *II* (1994)
* *Evolution* (1997)
* *Nathan Michael Shawn Wanya* (2000)
* *Full Circle* (2002)
* *Throwback, Vol. 1* (2004)
* *The Remedy* (2006)
* *Motown: A Journey Through Hitsville USA* (2007)
* *Love* (2009)
* *Twenty* (2011)
* *Collide* (2014)
* *Under the Streetlight* (2017)

## რესურსები ინტერნეტში
* Boyz II Men – ოფიციალური საიტი
* ლეიბლის გვერდი
* Boyz2men.org 
* 
* 

## სქოლიო 
კატეგორია:გრემის ჯილდოს მფლობელები
კატეგორია:ბოიბენდები
კატეგორია:1988 წელს ჩამოყალიბებული ჯგუფები
კატეგორია:ამერიკული რიტმ-ენდ-ბლუზ ჯგუფები
ალია (მრავალმნიშვნელოვანი)

**ალია** (ებრ.: עֲלִיָּה‎, ’ăliyyāh; „ზეასვლა“ ან „ამაღლება“) შეიძლება აღნიშნავდეს:

* ალია ლა-არეცი — ებრაელთა გადასახლება ისრაელის მიწაზე
* ალია ლა-თორა ან აუფრუფი/უფრუფი — ებრაული შაბათის დროს თორას ფრაგმენტის კითხვა
* ალია ლ'რეგელი — იერუსალიმის ტაძრის მოლოცვა პილიგრიმთა სამი დღესასწაულის დროს.
* ალია — გაუქმებული პარტია ისრაელში მე-14 ქნესეთის დროს.
* ალია — ქალაქი სიცილიაში
* ალია — მდინარე რომთან
* ალია — ქალის სახელი არაბეთში
* ალია — ქართული გაზეთი

## იხილეთ აგრეთვე 
* აალია —  გარდაცვლილი რ&ბ მომღერალი

კატეგორია:მრავალმნიშვნელოვანი გვერდები გვარის შემცველი სიებით
აალია

მინი|აალია
**აალია დანა ჰოტონი** (; დ. 16 იანვარი, 1979. ნიუ-იორკი, აშშ —  გ. 25 აგვისტო, 2001. აბაკო, ბაჰამის კუნძულები) — ამერიკელი მომღერალი, მოცეკვავე, მოდელი და მსახიობი. ფართო აუდიტორიას იგი რიტმ-ენდ-ბლუზ მომღერალმა არ. კელიმ წარუდგინა და მალევე, 1990-იანი წლების შუახანებში აალია ცნობილი გახდა თავისი რამდენიმე ჰიტ-ჩანაწერით, რომლებიც მან მისი ელიოტთან და ტიმბალენდთან თანამშრომლობით ჩაწერა.

## დისკოგრაფია 
* ''Age Ain't Nothing but a Number* (1994)
* *One in a Million* (1996)
* *Aaliyah'' (2001)

## რესურსები ინტერნეტში 
* ოფიციალური საიტი 

კატეგორია:დაბადებული  16 იანვარი
კატეგორია:დაბადებული 1979
კატეგორია:გარდაცვლილი 25 აგვისტო
კატეგორია:გარდაცვლილი 2001
კატეგორია:XXI საუკუნის ამერიკელი ქალი მომღერლები
კატეგორია:XX საუკუნის ამერიკელი ქალი მსახიობები
კატეგორია:XX საუკუნის ამერიკელი ქალი მომღერლები
კატეგორია:XXI საუკუნის ამერიკელი ქალი მსახიობები
კატეგორია:აფრო-ამერიკელი ქალი მსახიობები
კატეგორია:აფრო-ამერიკელი ქალი მომღერლები
კატეგორია:ამერიკელი ქალი მოცეკვავეები
კატეგორია:ამერიკელი ქალი პოპ-მომღერლები
კატეგორია:ამერიკელი ქალი კინომსახიობები
კატეგორია:ამერიკელი ჰიპ-ჰოპ შემსრულებლები
კატეგორია:Atlantic Records-ის შემსრულებლები
კატეგორია:Jive Records-ის შემსრულებლები
კატეგორია:Universal Records-ის შემსრულებლები
კატეგორია:Virgin Records-ის შემსრულებლები
კატეგორია:საცეკვაო პოპის მუსიკოსები
ოკეან ელზი

მინი|270პქ|მარჯვნივ|ჯგუფი 2016 წელს
**ოკეან ელზი** () — უკრაინული პოპ-როკ ჯგუფი. მისი ლიდერია სვიატოსლავ ვაკარჩუკი. შესრულების ენა — უკრაინული.

ჯგუფი აქტიურად უჭერდა მხარს უკრაინაში მომხდარ ნარინჯისფერ რევოლუციას. მოგვიანებით თანამშრომლობდა ნაციონალისტურ პარტიასთან „Наша Україна“ (ჩვენი უკრაინა).

## რესურსები ინტერნეტში 
* .

კატეგორია:უკრაინული ჯგუფები
Duchess (სიმღერა)

„**Duchess**“ — ინგლისურ ჯგუფ ჯენესისის სიმღერა და სინგლი ალბომიდან Duke.

ალბომის *Duke* გარკვეული ნაწილი მოგვითხრობს პოპ-მუსიკოსის კარიერაზე. **Duchess** ალბომის ყველაზე ხანგრძლივი სიმღერაა და ჯენესისის შემოქმედებაში პირველია, რომელშიც გამოიყენება დრამ-მანქანა.

ჯგუფმა აგრეთვე ჩაწერა სიმღერის ვიდეოც. მასში, კოლინზი, ბენქსი და რეზერფორდი უკრავენ ცარიელ დარბაზში.

## სიმღერების სია
# Duchess - 4:03 	
# Open Door - 4:05 	

## სქოლიო 
კატეგორია:ჯენესისის სიმღერები
კატეგორია:1980 წლის სინგლები
კატეგორია:1980 წლის სიმღერები
კაპრიზი (არქიტექტურა)

thumb|250px|გოთური კოშკი კონიაკის საზოგადო პარკში.
**კაპრიზი** ან **ფოლი** (ინგლ. folly — კაპრიზი) — მცირე ზომის შენობა ან სხვა არქიტექტურული ობიექტი, რომელიც ჩვეულებრივ სასახლის ან საპარკო ანსამბლში გამოიყენება, ასევე თანამედროვე ქალაქურ გარემოში. ჩვეულებრივ ეს არის თვალშესაქცევი ან ექსტრავაგანტური შენობა, რომელსაც ფუნქციონალურზე მეტად ესთეტიუკრი ღირებულება აქვს.

## განთქმული კაპრიზები
*მერცხლის ბუდე (ყირიმი)
*ნოიშვანშტაინის სასახლე (ბავარია)
*ჩინური სოფელი ცარსკოე სელოში

კატეგორია:არქიტექტურული ელემენტები
იანტრა

**იანტრა** (სანსკ. यन्त्र yantra „დაყრდნობა“ ან „სტრუქტურა“) — ინდუისტური სიმბოლო, რიტუალური დიაგრამა. იანტრა მანტრას გრაფიკული გამოხატულებაა და მედიტაციისთვის გამოიყენება. ინდუიზმის მიმდევრები თავიანთ ეზოებში *იანტრებს* ხატავენ, როდესაც ახლო ნათესავების სახლში დაბრუნებას ელოდებიან.
*იანტრას* ბუდიზმშიც დიდი რიტუალური მნიშვნელობა აქვს.

არსებობს იანტრას მრავალი ფორმა: კალი-იანტრა — ქალღმერთ კალის სიმბოლო, დურგა-იანტრა — ქალღმერთ დურგას სიმბოლო, ბჰუვანეშვარი-იანტრა — ქალღმერთ ბჰუვანეშვარის სიმბოლო და ა. შ. თითოეულ ქალღმერთს აქვს საკუთარი იანტრა. 

## იხილეთ აგრეთვე 
*მანდალა

## ლიტერატურა 
* 
* 
* 

## რესურსები ინტერნეტში 
კატეგორია:ინდუისტური სიმბოლოები
კატეგორია:მედიტაცია
კატეგორია:ტანტრა
Spice Girls

**Spice Girls** — ოთხი BRIT ჯილდოს მფლობელი გოგონების  ინგლისური  პოპ ჯგუფი, რომელიც 1994 წელს ლონდონში დაარსდა. თავისი სადებიუტო სინგლი - Wannabe ხუთეულმა 1996 წელს გამოუშვა. სიმღერამ გაერთიანებული სამეფოს სინგლების ჰიტ-აღლუმების სათავეებში შვიდი კვირა დაჰყო და ჯგუფს საერთაშორისო გენომენის სტატუსის მოხვეჭაში დაეხმარა. მას შემდეგ, ჯგუფმა სამი სტუდიური ალბომი და ათი სინგლი გამოუშვა, რომლებიც მსოფლიოში 53 მილიონიანი ტირაჟით გაიყიდა.

## დისკოგრაფია 
;სტუდიური ალბომები
**Spice* (1996)
**Spiceworld* (1997)
**Forever* (2000)

## რესურსები ინტერნეტში 
* ოფიციალური საიტი
* ოფიციალური YouTube გვერდი 

კატეგორია:2007 წელს აღდგენილი ჯგუფები
კატეგორია:ინგლისური პოპ-ჯგუფები
კატეგორია:Spice Girls
კატეგორია:1994 წელს ჩამოყალიბებული ჯგუფები
კატეგორია:2001 წელს დაშლილი ჯგუფები
იუგა

**იუგა** (სანსკ. युग yuga ”წყვილი”) — დროის პერიოდი ინდუიზმში, სამყაროს განვითარების ერთ-ერთი ხანა — მისი დაბადების, ზრდის, დაკნინების და განადგურების ციკლი.

არსებობს ოთხი იუგა:
*სატია-იუგა (ჭეშმარიტების ხანა - ადამიანები ცხოვრობდნენ დჰარმის მიხედვით)
*ტრეტა-იუგა (მესამე იუგა, არსებობს ლეგენდა, რომ ვიშნუმ მეორე და მესამე იუგა გადაანაცვლა)
*დვაპარა-იუგა (მეორე იუგა)
*კალი-იუგა (რკინის ხანა, დაკნინების და დჰარმის დაცემის იუგა)

ინდუიზმის მიხედვით კაცობრიობა ამჟამად მეოთხე — კალი-იუგაში იმყოფება და საქმე მის განადგურებისაკენ მიდის (აპოკალიფსური ხანა).

კატეგორია:ინდური ასტრონომია
კატეგორია:ინდუისტური ფილოსოფიის კონცეფციები
კატეგორია:ჯაინისტური ფილოსოფიის კონცეფციები
კატეგორია:დროის საზომი ერთეულები
კატეგორია:სანსკრიტული სიტყვები და ფრაზები
კატეგორია:შაბდისკენ მიმავალი გზები
კატეგორია:ისტორიის ფილოსოფია
ჰარუკი მურაკამი

**ჰარუკი მურაკამი** ( — მურაკამი ჰარუკი; დ. 12 იანვარი, 1949) — თანამედროვე იაპონელი მწერალი და მთარგმნელი. მისი ნამუშევრები ზოგადად ხასიათდება, როგორც „ადვილად ხელმისაწვდომი, თუმცა ღრმად კომპლექსური“.

## ბიოგრაფია 
მურაკამი დაიბადა კიოტოში 1949 წელს, თუმცა მთელი ახალგაზრდობა კობეში გაატარა. მამამისი ბუდისტი მღვდლის შვილი იყო; დედამისი კი ოსაკელი ვაჭრის ქალიშვილი. ორივე იაპონურ ლიტერატურას ასწავლიდა.

ბავშვობიდან მურაკამი დასავლური კულტურის გავლენას განიცდის, განსაკუთრებით კი დასავლური მუსიკისა და ლიტერატურის. ის გაიზარდა ისეთ ამერიკელ მწერალთა ნაწარმოებებზე, როგორებიც იყვნენ კურტ ვონეგუტი და რიჩარდ ბრაუტიგანი, რის გამოც ხშირად გამოიკვეთება მის თანამემამულეთაგან
დასავლური ზეგავლენით. იაპონური ლიტერატურა ხშირად ხაზს უსვამს ენის სილამაზეს, რამაც შესაძლოა კომპოზიცია შეზღუდოს, მაშინ როცა მურაკამის სტილი შედარებით თავისუფალი და სხარტია.

მურაკამი თეატრალურ ხელოვნებას სწავლობდა ვასედას უნივერსიტეტში ტოკიოში, სადაც მის მომავალ მეუღლეს, იოკოს, შეხვდა. პირველი სამსახური აუდიოდისკების მაღაზიაში დაიწყო, სადაც მისი ერთ-ერთი უმთავრესი გმირი, ტორუ ვატანაბე (ნორვეგიული ტყე), მუშაობს. 25 წლის ჰარუკი მურაკამიმ 1974 წელს  ჯაზ-ბარი „Peter Cat“ გახსნა კოკობუნძიში, ტოკიო, რომელიც 1974-82 წლებში ჰქონდა. მის რომანთა უმრავლესობას მუსიკალური თემა აქვს და სათაურები გარკვეულ სიმღერას მიუთითებს.

1978 წელს ბეისბოლოს თამაშის ყურებისას, უცბად იგრძნო, რომ რომანის დაწერა შეუძლია. ბარის დაკეტვის მერე დიდხანს  იჯდა ხოლმე მურაკამი თავისივე ბარშივე და რომანს წერდა, ეს იყო *უსმინე ქარის სიმღერას*, რომელიც 1979 წელს გამოვიდა და მიიღო ჯერ ჟურნალ *გუნძო*-ს პრესტიჟული პრემია ახალბედა ავტორებისთვის, შემდეგ კი ლიტერატურული ჟურნალ *ნომა*-ს პრემია. ხოლო წლის ბოლოს იგივე წიგნი 150 000 ტირაჟით გაიყიდა. ასე დაიწყო  ჰარუკი მურაკამის წარმატებული ლიტერატურული კარიერა.

## ბიბლიოგრაფია 
## რესურსები ინტერნეტში 
* „ნადირობა ცხვარზე“ 
* „ეცეკვე მურაკამის“ 
* „ჩემი სამოსი რეიკოს გადაეცით“ 
* პლაჟი, კაფკა, მურაკამი 
*ჰარუკი მურაკამი - სამხრეთით, საზღვრის მიღმა, მზის დასავლეთით

## სქოლიო
კატეგორია:იაპონელი მწერლები
კატეგორია:დაბადებული 1949
კატეგორია:XX საუკუნის იაპონელი რომანისტები
კატეგორია:XX საუკუნის მთარგმნელები
კატეგორია:ჰარუკი მურაკამი
კატეგორია:XXI საუკუნის მთარგმნელები
კატეგორია:XXI საუკუნის იაპონელი რომანისტები
კატეგორია:იაპონელი ესეისტები
კატეგორია:იაპონელი ფსიქოლოგიური ჟანრის მწერლები
კატეგორია:იაპონელი სამეცნიერო ფანტასტიკის ჟანრის მწერლები
კატეგორია:იაპონელი მთარგმნელები
კატეგორია:იერუსალიმის პრემიის მფლობელები
კატეგორია:მაგიური რეალიზმის მწერლები
კატეგორია:პოსტმოდერნისტი მწერლები
კატეგორია:კიოტოელი მწერლები
კატეგორია:ფენტეზის მსოფლიო პრემიის ლაურეატები
კატეგორია:მწერლები ანბანის მიხედვით
კატეგორია:ცოცხალი ადამიანები
ენი ლენოქსი

**ენი ლენოქსი** (; დ. 25 დეკემბერი, 1954, აბერდინი, შოტლანდია) — ოსკარის, BRIT-ის, გრემის და ოქროს გლობუსის მფლობელი შოტლანდიელი პოპ-მუსიკოსი და ვოკალისტი. სოლო კარიერასთან ერთად, იგი დუეტის — Eurythmics-ს ყოფილი სოლისტია. ხშირად მას „უდიდეს ცოცხალ თეთრკანიან სოულის მომღერალს“ უწოდებენ (VH1, როკ-ენ-როლის 100 უდიდესი ქალი, 1999 წ.)

## დისკოგრაფია 
;სტუდიური ალბომები
**Diva* (1992)
**Medusa* (1995)
**Bare* (2003)
**Songs of Mass Destruction* (2007)
**A Christmas Cornucopia* (2010)
* *Nostalgia* (2014)
;კრებულები
**The Annie Lennox Collection* (2009)

## რესურსები ინტერნეტში
* ოფიციალური საიტი 
* ოფიციალური არხი YouTube-ზე

კატეგორია:დაბადებული 1954
კატეგორია:შოტლანდიელი მომღერლები
კატეგორია:დაბადებული 25 დეკემბერი
კატეგორია:შოტლანდიის სამეფო გეოგრაფიული საზოგადოების წევრები
კატეგორია:როკ-ენ-როლის დიდების დარბაზში შესული შემსრულებლები
კატეგორია:სიმღერების ავტორთა დიდების დარბაზში შემავალი შემსრულებლები
კატეგორია:ცოცხალი ადამიანები
ტლაჰუიზკალპანტეკუჰტლი

thumb|300px|ტლაჰუიზკალპანტეკუჰტლი
**ტლაჰუიზკალპანტეკუჰტლი** (IPA: [tɬaː.wis.kal.panˈteːkʷ.tɬi], ნაჰუატლის ენაზე „დაისის მეუფე“ ) — აცტეკების მითოლოგიით პლანეტა ვენერას დილის ვარსკვლავის ღმერთი ითვლებოდა საშიშ, ბოროტ ღმერთად და კეცალკოატლთან ასოცირდებოდა. იგი ცამეტი დღის მეუფედან ერთ-ერთი იყო, კერძოდ, მეთორმეტე.

## სქოლიო
კატეგორია:აცტეკების ღმერთები
კატეგორია:აცტეკების მითოლოგია
კატეგორია:ღმერთები ანბანის მიხედვით
სკანდალი (1944 წლის ფილმი)

**სკანდალი** () — შვედური ფილმი, გადაღებული 1944 წელს ალფ შებერგის მიერ, ინგმარ ბერგმანის სცენარით. ფილმი სექსის, ვნებისა და მკვლელობის შესახებაა და ბერგმანის ფაქტობრივ სარეჟისორო დებიუტად ითვლება, მიუხედავად იმისა, რომ მისი მთავარი რეჟისორი ალფ შებერგი იყო. კინოფილმმა კანის ფესტივალის გრან პრი „ოქროს პალმის რტო“ მიიღო 1946 წელს საუკეთესო რეჟისურისთვის.

## რესურსები ინტერნეტში
* 

კატეგორია:შვედური ფილმები
კატეგორია:1944 წლის ფილმები
კატეგორია:შავ-თეთრი ფილმები
სარგონ II

მინი|300პქ|სარგონ II (მარჯვივ) ტახტის მემკვიდრესთან
**სარგონ II** (აქადიურზე ܣܪܓܘܢ, Šarru-kinu ) — ასურეთის მეფე ძვ. წ. 722 -ძვ. წ. 705 წლებში. ტახტი ერგო სალმანასარ V-ისგან ძვ. წ. 722 წელს სახელმწიფო გადატრიალების შედეგად. გაურკვეველია ტიგლათფილესერ III-ის ძე იყო თუ უზურპატორი, რომელიც სამეფო ოჯახს არ ენათესავებოდა. საკუთარ ნაწერებში თავს ახალ კაცად აცხადებს და იშვიათად მიუთითებს მის წინამორბედებზე. თუმცა მან მიიღო სახელი შარუ-კინუ - „ნამდვილი მეფე“, სარგონ აქადელის მსგავსად, რომელმაც პირველი სემიტური იმპერია დააარსა რეგიონში 16 საუკუნით ადრე. სარგონი ამ სახელის ბიბლიური ფორმაა.

## მოღვაწეობა 
ატარებდა აქტიურ საგარეო პოლიტიკას. ძვ. წ. 721 წელს დაიპყრო ისრაელის სამეფო, აყარა და ასურეთში გადაასახლა მისი მოსახლეობა. ძვ. წ. 717 წელს დაიმორჩილა ჩრდილოეთი სირია. ძვ. წ. 714 წელს წარმატებით დალაშქრა ურარტუ. ძვ. წ. 710 წელს ქურუმებისა და ადგილობრივი არისტოკრატიის დახმარებით შეძლო ქ. ბაბილონის აღება. აქ განმტკიცების მიზნით ბაბილონს, ნიფურსა და სიფარს დაუბრუნა წინანდელი პრივილეგიები და ავტონომია. ძვ. წ. 707 წელს რეზიდენცია გადაიტანა ახლანდელი ხორსაბადის ადგილას აგებულ ქალაქ დურ-შარუქინში. დაიღუპა ერთ-ერთ ბრძოლაში ძვ. წ. 705 წელს. მის დროს ფართოდ იყო გაცარებული სააღმშენებლო სამუშაოები. დურ-შარუქინში ააგეს მეფის ბრწყინვალე სასახლე, რომლის კედლები დაფარული იყო ბრძოლებისა და ნადირობის სცენებით.

## ლიტერატურა
კატეგორია:ასურეთის მეფეები
კატეგორია:ბიბლიური მონარქები
კატეგორია:ბრძოლის ველზე დაღუპული მონარქები
ოპერაცია კიევი

**ოპერაცია კიევი** — სამხედრო-ტაქტიკური ოპერაცია ჩატარებული პოლონეთის მიერ იუზეფ პილსუდსკის ხელმძღვანელობით ცენტრალური და აღმოსავლეთ უკრაინის ბოლშევიკებისთვის ჩამოსართმევად, რომელიც იმჟამად პოლიტიკურად გახლეჩილი იყო, როგორც საბჭოთა, ისე ადგილობრივი და უცხოური წარმომავლობის მოწინააღმდეგე ფრაქციებს შორის.

ოპერაციის გაცხადებული მიზანი ფორმალურად დამოუკიდებელი უკრაინის შექმნა იყო, რომელიც პოლონეთის გავლენის ქვეშ იქნებოდა, თუმცა უკრაინის მოსახლეობის ნაწილი ამ იდეას ენთუზიაზმით არ ეკიდებოდა, ვინაიდან ესეც ახალ ოკუპაციად აღიქმებოდა. შესაბამისად უკრაინის მოსახლეობის ერთი ნაწილი პოლონელების მხარეს იბრძოდა, მეორე კი ბოლშევიკების.

## რესურსები ინტერნეტში
* Мельтюхов М. И. Советско-польские войны. Военно-политическое противостояние 1918–1939 гг 
* Kiev is in the Hands of the Polish Gentry! The Military writing of Leon Trotsky Volume 3: 1920 — The War with Poland
* Postal Telegram No. 2886-a The Military writing of Leon Trotsky Volume 3: 1920 — The War with Poland

კატეგორია:უკრაინის ისტორია
კატეგორია:კიევი
რუსული შანსონი

**რუსული შანსონი** (აგრეთვე ცნობილი როგორც „ბლატნოი“ მუსიკა) — რუსული საბჭოთა მუსიკალური ჟანრი, რომელიც თავდაპირველად პატიმრებზე და დამნაშავეთა სამყაროსთან დაახლოებულ პირებზე იყო გათვლილი. დროთა განმავლობაში, ამ ჟანრში ისეთი სიმღერები დაიწერა, რომელიც მხოლოდ კრიმინალურ თემატიკას გასცდა, მაგრამ შეინარჩუნეს ჟანრის თავისებურებები (მელოდია, ჟარგონი, ეპიკურობა, მსოფლმხედველობა). 1990-იანი წლების შუახნებიდან, რუსულ მუსიკის ინდუსტრიაში "ბლატნოი" სიმღერებს სწორედ "რუსული შანსონის" სახელით მოიხსენიებენ.

კატეგორია:რუსული მუსიკალური სტილი
კატეგორია:მუსიკის ჟანრები
ჰოლივუდი (მრავალმნიშვნელოვანი)

სიტყვას „ჰოლივუდი“ რამდენიმე მნიშვნელობა აქვს:

* აშშ-ის კინემატოგრაფია
* ჰოლივუდი — უბანი ლოს-ანჯელესში, კალიფორნია

ასევე:
* ჰოლივუდი (ფლორიდა)
* ჰოლივუდი (სლენგი) - კოკაინის დიდი, ხშირად გადამეტებული დოზა
კარმა

**კარმა** (სანსკ. कर्म karma „ქმედება“) — ცენტრალური ცნება ინდუიზმსა და ინდოეთის სხვა რელიგიებში, ცოცხალი არსების ქმედება, რომელიც მის შემდგომ ბედს და ცხოვრების პირობებს განაპირობებს. 

ინდუიზმი ქადაგებს სულის (ატმანი) უკვდავებას და სხეულის სიკვდილის შემდეგ მის ახალ სხეულში დაბადებას. სხეულის შერჩევა, არსების ხელახალი დაბადების ადგილი, მშობელი, ცხოვრების ხანგძლივობა და მისი პირობები განპირობებულია წინა ცხოვრების ქმედების შესაბამისად, ანუ კეთილი ქმედების - კეთილი კარმის - „ანაზღაურებაა“ მომდევნო ცხოვრების უკეთესი პირობები, ბოროტი ქმედებით - ბოროტი კარმით - ატმანი (სული) იმკის ცხოვრების არახელსაყრელ პირობებს.

მცენარეთა და ცხოველთა კარმა (ქმედება) ბუნებრივია, ატმანი 8 400 000 ფორმას ერთი მეორის მიყოლებით იცვლის, ხოლო ადამიანის სხეულის მიღწევისას მის კარმას გააზრებული მნიშვნელობა ეძლევა და იგი თავისი ქმედებისთვის პასუხისმგებელი ხდება.

ადამიანის სხეულში მყოფი სულის დანიშნულება არა კეთილი კარმის დაგროვებაა, არამედ კეთილი და ბოროტი ქმედებების არარსებულამდე დაყვანა, კარმისა და დაბადებათა ბორკილებისგან განთავისუფლება და ღმერთთან (პერსონალურ ან უპიროვნო ბრაჰმანთან) შერწყმა.

## იხილეთ აგრეთვე 
*სამსარა
*მოკშა
*დჰარმა

## რესურსები ინტერნეტში 
*

კატეგორია:ბუდისტური ფილოსოფიის კონცეფციები
კატეგორია:ინდუისტური ფილოსოფიის კონცეფციები
კატეგორია:ჯაინისტური ფილოსოფიის კონცეფციები
კატეგორია:რეინკარნაცია
კატეგორია:სანსკრიტული სიტყვები და ფრაზები
კატეგორია:სპირიტუალიზმი
კირტანა

მინი|კირტანას ტრადიციული ინსტრუმენტებით შესრულება. 1960 წ.
**კირტანა**, **კირტანი** (სანსკ. किर्तन kirtana ”მღერა”) — ერთობლივი ლოცვის და საგალობლების შესრულების ფორმა ინდუიზმში, სიქიზმსა და ინდოეთის სხვა აღმსარებლობებში, სრულდება ერთი ან რამდენიმე ვოკალისტის მიერ და ახლავს მუსიკალური ინსტრუმენტების აკომპონიმენტი და მორწმუნეთა გუნდი.

საგალობლების ერთობლივად შესრულება ძლიერ გავრცელებულია ინდოეთში, კირტანებსა და ბჰაჯანებს ასრულებენ რელიგიურ დღესასწაულებსა და ფესტივალებზე, სოფლებისა და ქალაქების ქუჩებზე მიმავალ პროცესიებში.

## იხილეთ აგრეთვე 
*ბჰაჯანა

## რესურსები ინტერნეტში 
*Sikh Kirtan - Live and Recorded

კატეგორია:სიქიზმის ცნებები
კატეგორია:სიქიზმი
ბოლივუდი

250px|right|thumb|ბოლივუდის სიმღერები და ცეკვები
**ბოლივუდი** () — აშშ-ის კინემატოგრაფიის, ჰოლივუდის (Hollywood) ანალოგიაზე შექმნილი სახელწოდება, რომელიც ინდოეთის ქალაქ ბომბეის (დღესდღეობით მუმბაი) კომერციულ კინემატოგრაფიას მიეცა.

პირველად ჰოლივუდისა და ბომბეის ამ შეჯვარებული სახელწოდებით ბომბეის კინომატოგრაფია ერთ-ერთმა ინდოელმა კინოკრიტიკოსმა 1970-იან წლებში მონათლა, რითაც მან ბოლივუდის კომერციულ-გასართობი პოლიტიკა კალიფორნიულ ჰოლივუდს ცინიკურად შეადარა, მაგრამ ეს სახოლწოდება დამკვიდრდა და ინდური კინოს სინონიმად იქცა. ინდოელი პატრიოტები სახელწოდება „ბოლივუდის“ წინააღმდეგნი არიან, ვინაიდან მათი მოსაზრებით ინდურ ფილმებს ჰოლივუდთან საერთო არაფერი აქვთ.

ბოლივუდის ფილმებს აქვთ რამდენიმე დამახასიათებელი თავისებურება: მათი უმეტესობა მიუზიკლია — ფილმის სიუჟეტში ჩართულია მუსიკალური კლიპები (ზოგჯერ ათამდე), ორ სერიად გაყოფილი ფილმი დაახ. ოთხი საათი გრძელდება. თუმცა ფილმების სიუჟეტები სხვადასხვაგვარია, მათში გამოიყენება ინდური კლასიკური თეატრისთვის დამახასიათებელი თემები - სიკეთის ბოროტებასთან ბრძოლა, ავი დედამთილი და დაჩაგრული რძალი, ღარიბ და მდიდარ, მუსლიმ და ინდუისტ გმირთა შორის სიყვარულის გამარჯვება, ადამიანის ღირსების შეურაცხმყოფელი ტრადიცების გადალახვა და კასტური სისტემის ბორკილთა დამსხვრევა და სხვა.

ბოლივუდის პროდიუსერები მუშაობენ როგორც ინდოეთის, ასევე მთელი აზიისა და აფრიკის ფართო მასებისთვის და ქმნიან ე.წ. „კინოს მთელი ოჯახისთვის დიდიდან პატარამდე“, ამიტომ ეროტიკული მომენტები, განსაკუთრებით ქალის და მამაკაცის პირზე კოცნა ფილმში ტაბუა. ამ მხრივ ოდნავ გაბედული ფილმები აზია-აფრიკის მუსლიმი, ინდუისტი და ა.შ. მაყურებლის მკაცრ კრიტიკას აწყდება.

*ბოლივუდი* განვითარებად ინდოეთში, რომლის მოსახლეობის უმრავლესობა სიღატაკის ზღვარზე არსებობს, ლამაზი, თეთრკაინიანი, წარმატებული ადამიანის კულტს ემსახურება, აგრეთვე თეთრ და შავკანიან მოსახლეობაში, შესაძლოა — უნებლიე, ერთმანეთისადმი შეუწყნარებლობას თესავს, რითაც იგი გამუდმებით დასავლეთის კინოკრიტიკის ნოტას იმსახურებს.

აღსანიშნავია, რომ მიუხედავად ბევრი ნაკლისა, ბომბეის კინომატოგრაფიის წარმატებული ნიმუშები (მაგ. „დევდასი“) დუბლირებულია ევროპის ბევრ ენაზე და რეგულარულად გადაიცემა დასავლეთის ეთერში.

## რესურსები ინტერნეტში
* National Geographic Magazine: Welcome to Bollywood

კატეგორია:კინოსტუდიები
კატეგორია:ინდური კინო
ლინგამი

[250px|right|thumb|X საუკუნის ოთხთავიანი ლინგამი, [ნეპალიდან]]
**ლინგამი**, **ლინგა**, **შივლინგა** (სანსკ. लिङ्गम liṅgam „ნიშანი“) — ინდუისტური ფალოსის კულტის სიმბოლო, ღვთაება შივას სასქესო ორგანო.

როგორც რიტუალური ღვთისმსახურების აუცილებელ ატრიბუტს, ძირითადად ქვაში გამოსახულ *ლინგამს* მეტწილად შივას და მის ოჯახის წევრებს მიძღვნილ ტაძრებში სცემენ თაყვანს — სწირავენ მას რძეს და ყვავილებს.

## ლიტერატურა 
* Basham, A. L. *The Wonder That Was India: A survey of the culture of the Indian Sub-Continent before the coming of the Muslims*, Grove Press, Inc., New York (1954; Evergreen Edition 1959).
* Schumacher, Stephan and Woerner, Gert. *The Encyclopedia of Eastern Philosophy and Religion, Buddhism, Taoism, Zen, Hinduism*, Shambhala, Boston, (1994) ISBN 0-87773-980-3.
* Chakravarti, Mahadev. *The Concept of Rudra-Śiva Through the Ages*, Delhi: Motilal Banarasidass (1986), ISBN 8120800532.

კატეგორია:შივას განსხეულებები
კატეგორია:ინდუისტური ფილოსოფიის კონცეფციები
კატეგორია:შივაიზმი
მწყერის ციხე

**მწყერის ციხე** — VIII საუკუნის ციხესიმაგრის ნანგრევები სოფელ ალავერდის ტერიტორიაზე, მდინარე თრუნასა და ბორიმელას შესართავთან, იმერეთში.

ნაციხარი სოფლის ჩრდილო-აღმოსავლეთით მთის წაგრძელებული ფერდზე მდებარეობს, შემორჩენილია კლდის ფლეთილი ქვითა და ქვიშაქვით ნაგები გალევანი, აგრეთვე კლდეში გაჭრილი ოთხკუთხა ფორმის ხარო. უმეტესი ნაწილი მცენარეებითაა დაფარული.

იგი აგებული უნდა ყოფილიყო ციხე-ქალაქ შორაპნის სადარაჯო პუნქტად. ციხიდან 100-200 მეტრის მოშორებით მოსახლეობამ უახლოეს წარსულშიც პოულობდა ანტიკური ხანის თიხის ჭურჭლის ნამტვრევებს, კაჟიანი თოფიდან გასროლილ ტყვიებს. ციხიდან რამდენიმე მეტრის მოშორებით მდინარე ბორიმელას ხეობაში მინდორია, რომელიც ამჟამად «ნაომარის» სახელს ატარებს. ციხეს დიდი ბრძოლები აქვს გადატანილი. ამის შესახებ ვახუშტი ბაგრატიონიც სწერდა.
  
გადმოცემის მიხედვით მე-18 საუკუნის II ნახევარში იმერეთის მეფე სოლომონ I-მა ჯერ გამოამწყვდია ციხეებში თურქთა ლაშქარი და შემდეგ გაანადგურა ისინი. ხალხში დღემდე არსებობს გადმოცემა, თითქოს ციხეში თურქები მწყერებივით იყვნენ გამომწყვდეული და ციხესაც მწყერის ციხე შეარქვესო.

## რესურსები ინტერნეტში
კატეგორია:ზესტაფონის მუნიციპალიტეტის ციხესიმაგრეები
ნუნისის ღვთისმშობლის ეკლესია

**ნუნისის ღვთისმშობლის ტაძარი** — IX-X საუკუნის ეკლესია ნუნისში. ტაძარი მრავალჯერ დანგრეულა და განახლებულა. უკანასკნელად ტაძარი დაანგრია და დაწვა ომარ-ხანმა 1785 წელს, გვიან შემოდგომაზე, ვახანის ციხის აღების შემდეგ. IX ს. 60-იან წლებამდე დანგრეული ტაძრის აღდგენაზე არავის უფიქრია. ტაძარი განახლებულია XI-XIII საუკუნეებში, შემდგომ კიდევ მრავალგზის და ბოლოს 1895 წელს.

## ტაძარი
გიორგი ბოჭორიძემ XIX ს. 30-იან წლებში იმოგზაურა ზემო იმერეთში და მოგვცა ტაძრის აღწერილობა. ეკლესია სამნავიანი უგუმბათო ბაზილიკაა, ზომით 34 (საკურთხევლის კედლამდე), 24X14 არშინი (დაახლ). მას სამხრეთით ჰქონია კარიბჭე და დასავლეთით საქალებო, მათგან მხოლოდ საძირკველიღა მოჩანს. ნაშენია კლდისა, შირიმის ქვისა და კირისაგან. კარი აქვს სამხრეთით და დასავლეთით. სარკმელი აღმოსავლეთით 1, სამხრეთით 3, დასავლეთით 2. ჩრდილოეთით 3 თაღი დაბჯენილი აქვს ექვს მსხვილ, ჯვარედინ სვეტზე. საკურთხეველს გარშემო შემორიგებული აქვს საჯდომები (კედლის ძირზე).

ეკლესია ძველად გუმბათიანი შენობა უნდა ყოფილიყო, რასაც მოწმობს გვერდის ნავების აღმოსავლეთის ნაწილები, რომლებიც 21/2 არშინით მაღლა არის აწეული. გუმბათის ნაწილი მე-17 არშინის შემდეგ იწყება და მოიცავს 11 არშინს, შემდეგ 6 არშინი საკურთხევლის ნაწილისა არის (17.11.6,34).

ეკლესია დანგრეული ყოფილა და განუახ­ლებიათ 1900-იან წლებში. საკურთხევლის ნაწილი მეტად ყოფილა დანგრეული და გა­ნახლების დროს მისი აგებულება თვალსაჩინოდ შეცვლილა. განსაკუთრებით კანკელ­თან, გუმბათის ადგილი სულ ჩამოქცეული ყოფილა, აქ თაღი ხელახლა გადაუყვანიათ (ძველი აგებულების, ვარსკვლავის სახელი თაღი ხელუხლებლად შენახულია სამხრეთ ნავში).

ეკლესიაში, სამხრეთ-დასავლეთი სვეტის წინ ყოფილა საფლავი უცნობი პირისა, რო­მელსაც სდებია მარმარილოს დაფა წარწერით. დღეს ამ დაფიდან მცირედი ნატეხებიღა არის შენახული. ეკლესიაში არის ქვის ნატეხი მაქსიმალური ზომით 15X21 სმ, ასომთავრული წარწერის ნაშთით:

წარსა მართ(ე)ბლ(ა)დ
ძეთა ჩ(ვ)ენ თა, აღ საზრდ(ე)ლ(ა)დ
ჩ(ვ)ენი შ(ე)ნდ(ო)ბ(ა)ს ყ(ო)ფთ

ეკლესიის გარშემო არის ოთხკუთხა გალავნის ნანგრევები, ნაშენი ყოფილა კლდე-რი­ყის ქვისა და კირისაგან. უკეთ შენახულია სამხრეთი და აღმოსავლეთი ნაწილები.

ეკლესიის დასავლეთ-სამხრეთი კუთხის გასწვრივ, გალავნის გარეთ, არის შენობის ნანგრევი. მის მახლობლად არის ორი აკლდამა, რომელსაც ადგილობრივ «ეკვტერს» უწოდებენ. ამ აკლდამებს ჩაქცეული აქვთ დასავლეთი ნაწილი. ისინი თითქმის თაღამდე მიწაში სხედან.

## თქმულება
ნუნისის ეკლესიიდან რამდენიმე კილომეტრის დაშორებით ტყის სიღრმეში მდებარეობს ადგილი, რომელსაც «ბერების კლდეს» ეძახიან. მის კომპლექსში შედის კლდეში გამოკვეთილი სამი გამოქვაბული, ლეგენდის თანახმად ნუნისის ღვთისმშობლის ტაძარი ოდითგან საიდუმლო გვირაბით უკავშირდებოდა «ბერების კლდეს».

## რესურსები ინტერნეტში
*ნუნისის ღვთისმშობლის შობის მამათა მონასტერი 

კატეგორია:ხარაგაულის მუნიციპალიტეტის ტაძრები
კატეგორია:ღვთისმშობლის სახელობის ეკლესიები
კატეგორია:IX საუკუნის ეკლესიები
ტომ ვულფი

**თომას კენერლი „ტომ“ ვულფი** ( დ. 2 მარტი, 1931 — გ. 14 მაისი, 2018, ნიუ-იორკი) — ამერიკელი ჟურნალისტი და მწერალი, რომელიც „ახალი ჟურნალისტიკის“ ერთ-ერთი დამფუძნებლად მიიჩნევა.

დაიბადა რიჩმონდში, ვირჯინია. დაამთავრა ვაშინგტონისა და ლის უნივერსიტეტი (1951). დოქტორის ხარისხი იელის უნივერსიტეტში მიენიჭა ამერიკანისტიკის სპეციალობით (1957). მუშაობდა რეპორტიორად გაზეთებში „სპრინგფილდ იუნიონი“, „ვაშინგტონ-პოსტი“, „ნიუ-იორკ ჰერალდ ტრიბიუნი“, ასევე წერდა ჟურნალებისთვის „ნიუ-იორკ მეგეზინი“, „ესქუაირი“ და „ჰარპერსი“. 1987 წელს გამოიცა მისი პირველი რომანი „ამბიციების კოცონი“, რომელმაც კრიტიკული აღიარება და კომერციული წარმატება მოიპოვა. წიგნის მიხედვით ბრაიან დე პალმამ ამავე სახელწოდების ფილმი გადაიღო. 

## ბიბლიოგრაფია
### არამხატვრული
* „ელექტროგამაგრილებელი მჟავის ტესტი“ (1970)
* „წყალსაქაჩი სადგურის ბანდა“ (1970)
* „დახვეწილი მარცხენა“ (1970)
* „ახალი ჟურნალისტიკა“ (1973)
* „გაფერადებული სიტყვა“ (1975)
* „ბრძოლა კოსმოსისთვის“ (1979)

### რომანები
* „ამბიციების კოცონი“ (1987)

## სქოლიო
კატეგორია:ამერიკელი ჟურნალისტები
კატეგორია:ამერიკელი მწერლები
კატეგორია:XX საუკუნის ამერიკელი რომანისტები
კატეგორია:XXI საუკუნის ამერიკელი ესეისტები
კატეგორია:XXI საუკუნის ამერიკელი რომანისტები
კატეგორია:ამერიკელი ათეისტები
კატეგორია:ამერიკელი მამაკაცი ესეისტები
კატეგორია:ამერიკელი მამაკაცი ჟურნალისტები
კატეგორია:ამერიკელი მამაკაცი რომანისტები
კატეგორია:ამერიკელი სატირისტები
კატეგორია:ვიკიპედიის კრიტიკოსები
კატეგორია:ვირჯინიელი ჟურნალისტები
კატეგორია:ვირჯინიელი რომანისტები
კატეგორია:XX საუკუნის ამერიკელი მამაკაცი მწერლები
კატეგორია:XXI საუკუნის ამერიკელი მამაკაცი მწერლები
კატეგორია:მწერლები ანბანის მიხედვით
კატეგორია:ნიუ-იორკში გარდაცვლილები
მანჰეტენის მუნიციპალური შენობა

მინი|მანჰეტენის მუნიციპალური შენობა
**მანჰეტენის მუნიციპალური შენობა** () — 40-სართულიანი შენობა აგებული გაზრდილი სამთავრობო სივრცის მოთხოვნის დასაკმაყოფილებლად 1898 წელს ნიუ-იორკ სიტიში ხუთი რაიონის გაერთიანების შემდეგ. მშენებლობა 1909 წელს დაიწყო და 1915 წელს დასრულდა, რას ასევე ნიუ-იორკში მოძრაობის „ქალაქი-მშვენიერი“ დასასრული გახდა.

177 მ სიმაღლის შენობის ყველაზე მაღალ წერტილზე დგას მანჰეტენში სიდიდით მეორე ქანდაკება. არქიტექტურულმა ფირმამ „მაკკიმ, მიდ ენდ უაიტ“ შენობა ისე დააპროექტა, რომ მის საძირკველში ჩაშენდა ქალაქის მეტროს სადგური, რაც პირველი ასეთი შემთხვევა იყო ნიუ-იორკში.

შენობამ განსაკუთრებული გავლენა იქონია სამოქალაქო მშენებლობაზე სხვა ამერიკულ ქალაქებში. მასში გამოყენებული ბოზ-არტის სტილის არქიტექტურა პროტოტიპი გახდა ტერმინალ ტაუერისთვის კლივლენდში, ფიშერ ბილდინგისთვის დეტროიტში და ვრაილი ბილდინგისთვის ჩიკაგოში.

ჩემბერსისა და სენტრ ქუჩების გადაკვეთაზე მდებარე ეს მუნიციპალური შენობა ერთ-ერთი უდიდესი სამთავრობა შენობაა მსოფლიოში. მის ძირითად ნაწილში 25 სართულია (33 ლიფტით), კოშკში კი დამატებით კიდევ 15 სართულია. აქ მდებარეობს ქალაქის ცამეტი საზოგადოებრივი სააგენტო და საზოგადოებრივი რადიო სადგური. ყოველწლიურად ამ შენობაში 28.000 ნიუ-იორკელი ქორწინდება. 

## რესურსები ინტერნეტში
* 

კატეგორია:ნიუ-იორკის არქიტექტურა
კატეგორია:მანჰეტენი
ჰოლანდია (ისტორიული რეგიონი)

მინი|ჰოლანდია ნიდერლანდების რუკაზე
**ჰოლანდია** () — ისტორიული რეგიონი ნიდერლანდების დასავლეთ ნაწილში. მოიცავს ქვეყნის ორ პროვინციას - ჩრდილოეთ ჰოლანდიას (Noord-Holland) და სამხრეთ ჰოლანდიას (Zuid-Holland). ისტორიულად ჰოლანდია საგრაფო იყო, რომელიც საღვთო რომის იმპერიის ნაწილს წარმოადგენდა. მოგვიანებით ერთ-ერთი სახელმწიფო გახდა, რომელმაც ნიდერლანდების შვიდი გაერთიანებული პრივინციისგან (1581-1795) შექმნა რესპუბლიკა. ჰოლანდიის შექმნას საფუძველი დაუდო პირველმა ბურჟუაზიულმა რევოლუციამ ნიდერლანდიაში, რომელიც ესპანეთის შემადგენლობაში შედიოდა. შესაბამისად რევოლუციაც ესპანეთის წინააღმდეგ იყო მიმართული. შედეგად, 1579 წელს ჩამოყალიბდა ნიდერლანდიის ჩრდილოეთ პროვინციების კავშირი, მოგვიანებით ჰოლანდია - პირველი კაპიტალისტური სახელმწიფო.

1806-1810 წლებში არსებობდა ჰოლანდიის სამეფო, რომელიც ვასალურ დამოკიდებულებაში იყო ნაპოლეონ I-ის საფრანგეთის იმპერიის მიმართ. მის მეფედ ნაპოლეონის ერთ-ერთი ძმა, ლუდოვიკო I ბონაპარტი დაინიშნა. ჰოლანდიის სამეფო შეცვალა ბატავიის რესპუბლიკამ (ასევე ვასალური საფრანგეთის მიმართ), შემდეგ კი 1810 წელს საფრანგეთის მიერ ანექსირებისას არსებობა შეწყვიტა.

სახელწოდება ჰოლანდია მომდინარეობს სიტყვებისგან holt land (სიტყვასიტყვით "ხის ქვეყანა"). ზოგიერთ ქვეყანაში ამ სახელით მოიხსენიება მთელი ნიდერლანდების სამეფო, რაც პოლიტიკურად არაკორექტულია.

## ლიტერატურა
## რესურსები ინტერნეტში 
* ჰოლანდიის რუკა - Google Maps

კატეგორია:ჰოლანდია
ლეიბლი

**ხმისჩამწერი ლეიბლი** (ინგლ. **record label**) ან უბრალოდ, **ლეიბლი**  — ისეთი კომპანიის შექმნილი ბრენდი ან სავაჭრო ნიშანი, რომელიც აუდიო - და ვიდეოჩანაწერების (მუსიკალური ვიდეოები და კონცერტების ჩანაწერები) წარმოებით, გავრცელებით და პოპულარიზაციით არის დაკავებული. ეს მასალა სხვადასხვა პოპულარულ ინფორმაციის მატარებელზეა მოთავსებული, რომელთა შორისაა ვინილის ფირფიტები, კომპაქტ-კასეტები, კომპაქტ-დისკები, მინი-დისკები, SACD, DVD და სხვა. სახელი "ლეიბლი" ინგლისური სიტყვა *label*-იდან მომდინარეობს, რაც ქართულად "ქაღალდის ეტიკეტს" ნიშნავს. ეტიკეტებს კი, თავის მხრივ, ვინილის ფირფიტების შუაში აკრავდნენ და ისინი ჩანაწერის შესახებ ზოგად ინფორმაციას შეიცავდნენ.

## ძირითადი ლეიბლები წლების მიხედვით
;1988–1998 (დიდი ექვსეული)
# Warner Music Group
# EMI
# Sony Music
# BMG Music
# Universal Music Group
# Polygram

;1998–2004 (დიდი ხუთეული)
# Warner Music Group
# EMI
# Sony Music
# BMG Music
# Universal Music Group

;2004–2008 (დიდი ოთხეული)
# Warner Music Group
# EMI
# Sony BMG
# Universal Music Group

;2008–2011 (დიდი ოთხეული)
#Sony Music Entertainment
#EMI Group
#Warner Music Group
#Universal Music Group

;გვიან 2011 წლამდე (დიდი სამეული)
#Sony Music Entertainment
#Warner Music Group
#Universal Music Group (EMI-ს UMG-სთან გაერთიანება ელოდება ანტიმონოპოლიური სამსახურის გადაწყვეტილებას)

## რესურსები ინტერნეტში
* მუშაობის სტრუქტურა და პრინციპები
* ლეიბლი, მრავალ არხიანი ფორმატები 

## სქოლიო
კატეგორია:მუსიკალური ინდუსტრია
მეინსტრიმი

**მეინსტრიმი** ( - „ძირითადი დინება“) — ტერმინი, რომელიც რომელიმე სფეროში გაბატონებულ თვალსაზრისს გულისხმობს. განსაკუთრებით ხშირად ეს ტერმინი ხელოვნების (მაგ., მუსიკა, ლიტერატურა და საშემსრულებლო ხელოვნება) მიმართ გამოიყენება. 

მეინსტრიმი არის:

*ის, რაც ჩვეულებრივია.
*ის, რაც მასისთვის გასაგებია.
*ის, რაც ფართო საზოგადოებისთვის მისაწვდომია.

## სქოლიო
კატეგორია:პოპ კულტურა
კატეგორია:სოციოლოგია